b'\n_START_ARTICLE_\nKdo je blazen?\n_START_PARAGRAPH_\nKdo je blazen? je enodejanka Etbina Kristana iz leta 1907.\n_START_SECTION_\nVsebina\n_START_PARAGRAPH_\nMravec je godrnja\xc4\x8d, v njegovih \xc4\x8dasih je bilo vse bolj\xc5\xa1e, predvsem pa so ga bolj upo\xc5\xa1tevali. Sklenil je bil omo\xc5\xbeiti h\xc4\x8der s prijateljem Martinom. Milka pove materi, da se bo njen izbranec Vladimir pogovoril z o\xc4\x8detom, ker si ho\xc4\x8de zagotoviti nevesto, preden odpotuje. Vladimir od matere izve, da jo je o\xc4\x8de namenil Martinu. Neznanec, ki je pobegnil iz blaznice, razlaga Mravcu svoje ideje, Evo pa pozdravi kot staro znanko. Mravec zahteva, da povesta od kdaj in kako se poznata. Ko pride Vladimir, se izka\xc5\xbee, da se z Milko poznata in sta si doma\xc4\x8da, Mravec vzkipi. Meni, da je to zarota za njegovim hrbtom in da jim bo \xc5\xbee pokazal. Milka jo\xc4\x8de, Vladimir pa jo tola\xc5\xbei, Eva lovi Neznanca, ki ga je Mrav\xc4\x8dev bes naredil nervoznega. Vsopi doktor Boho, da odpelje Neznanca nazaj v blaznico, a pri tej zme\xc5\xa1njavi, ne ve kdo je bolnik. Osredoto\xc4\x8di se na Mravca in njegovo besno razgrajanje. Povabi ga na sprehod. Mravec se upira, zato pokli\xc4\x8de \xc5\xa1e stre\xc5\xbeaja. Neznanec se izmuzne, Vladimir pa sku\xc5\xa1a pomagati Mravcu. Njegovo pri\xc4\x8danje potrdi tudi Milka. Eva zgrabi prilo\xc5\xbenost in zahteva od Mravca naj doka\xc5\xbee, da je dobra du\xc5\xa1a in Vladimirja in Milko zaro\xc4\x8di. Mravec pristane, samo da je konec te zme\xc5\xa1njave. Doktor ostane praznih rok: kdo je tedaj blazen? Prite\xc4\x8de Anica in pove, da so prijeli Neznanca, ker je blazen. Vsi si oddahnejo.'